sukhrobnurali/uzbek-legal-corpus huggingface dataset:
Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasi huzuridagi Imom Buxoriy xalqaro ilmiy-tadqiqot markazi faoliyatini tashkil etish toʻgʻrisida” 2017-yil 10-iyuldagi 483-son qaroriga oʻzgartirishlar kiritish haqida
(resolution, 2018-11-26)

Oʻzbekiston Respublikasi Vazirlar Mahkamasi huzuridagi Imom Buxoriy xalqaro ilmiy-tadqiqot markazining boshqaruv tuzilmasini takomillashtirish va faoliyati samaradorligini oshirish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Imom Buxoriy xalqaro ilmiy-tadqiqot markazi faoliyatini tashkil etish toʻgʻrisida” 2017-yil 10-iyuldagi 483-son qaroriga (Oʻzbekiston Respublikasi QT, 2017-yil, 7-son, 140-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin. 1. 3-banddagi “islom diniga oid qadimiy, noyob qoʻlyozma asarlarni” soʻzlari “qadimiy, noyob qoʻlyozma va toshbosma asarlarni” soʻzlari bilan almashtirilsin. 2. 1-ilovaning 15-bandi quyidagi tahrirda bayon etilsin: “15. Markaz direktorining ilmiy-maʼrifiy ishlar boʻyicha va maʼmuriy va xoʻjalik ishlar boʻyicha ikki nafar oʻrinbosarlari boʻladi. Markaz direktori boʻlmagan taqdirda uning funksiyasini direktor oʻrinbosarlaridan biri bajaradi.”. 3. 2-ilovaning matni quyidagi tahrirda bayon etilsin:
Vazirlar Mahkamasining “Paxta-toʻqimachilik ishlab chiqarishlarini yanada rivojlantirishga doir qoʻshimcha chora-tadbirlar toʻgʻrisida” 2018-yil 19-sentabrdagi 744-son qaroriga oʻzgartirish va qoʻshimchalar kiritish haqida
(resolution, 2018-11-26)

Tarkibiy islohotlarni chuqurlashtirish va qishloq xoʻjaligi ishlab chiqarishida davlatning ishtirokini qisqartirish, yerdan samarali va oqilona foydalanilishini taʼminlash, hosildorlikni oshirish, bozor munosabatlarini joriy etish, paxta xomashyosini qayta ishlashda oʻzaro bogʻliq tarmoqlarning vertikal va gorizontal integratsiyasini amalga oshirish maqsadida Vazirlar Mahkamasi qaror qiladi: 1. Vazirlar Mahkamasining “Paxta-toʻqimachilik ishlab chiqarishlarini yanada rivojlantirishga doir qoʻshimcha chora-tadbirlar toʻgʻrisida” 2018-yil 19-sentabrdagi 744-son qaroriga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov zimmasiga yuklansin. 1. 1-ilovada: a) quyidagi mazmundagi 411-pozitsiya qoʻshilsin: “ 411. Fargʻona viloyati, Qoʻshtepa tumani “Global Textile Solutions” MChJ, “Fargʻona Global Tekstil” MChJ 8 000,0 “Asaka” ATB ”; b) “Jami” pozitsiyasidagi “300 713” raqami “308 713” raqami bilan almashtirilsin. 2. 2-ilovada: a) 40-pozitsiyadagi ““Toshloq paxta tozalash” AJ: “Garbobo” va “Zarkent” tayyorlov punktlari” soʻzlari “Garbobo” va “Zarkent” tayyorlov punktlari bilan birgalikda” “Toshloq paxta tozalash” AJ” soʻzlari bilan almashtirilsin; b) quyidagi mazmundagi 401-pozitsiya qoʻshilsin: “ 401. Fargʻona viloyati, Qoʻshtepa tumani “Global Textile Solutions” MChJ, “Fargʻona Global Tekstil” MChJ “Toshloq paxta tozalash” AJning “Qumtepa”, “Paxtakor”, “Solijonobod” tayyorlov punktlari ”.
Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash toʻgʻrisida
(resolution, 2024-05-07)

Oʻzbekiston Respublikasining “Ayrim davlat organlari faoliyati takomillashtirilishi, shuningdek fuqarolarning huquqlari va erkinliklarini himoya qilish kafolatlarini taʼminlashga doir qoʻshimcha chora-tadbirlar qabul qilinishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2018-yil 3-yanvardagi OʻRQ-456-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 2. Oʻzbekiston Respublikasi Davlat soliq qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat soliq qoʻmitasi raisining birinchi oʻrinbosari B.A. Musayev zimmasiga yuklansin. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” (“Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida” Oʻzbekiston Respublikasining 2006-yil 10-noyabrdagi OʻRQ-59-son Qonuni) 2006-yil 10-noyabrdagi 235-son qaroriga (Oʻzbekiston Respublikasi QT, 2006-y., 11-son, 86-modda) 1-ilovaning 13-bandi.
Jizzax viloyatida davlat mulki obyektlarini yanada samarali boshqarish chora-tadbirlari toʻgʻrisida
(resolution, 2018-11-22)

Davlat mulki obyektlarini yanada samarali boshqarishni taʼminlash, shuningdek, Jizzax viloyati “Barkamol avlod” bolalar markazining moddiy-texnika bazasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi va Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining Jizzax shahar, “Jizzaxlik” MFY, Sh. Rashidov koʻchasida joylashgan sobiq bolalar va oʻsmirlar sport maktabi bino va inshootlarini operativ boshqaruv huquqi bilan Jizzax viloyati “Barkamol avlod” bolalar markaziga berish toʻgʻrisidagi taklifi maʼqullansin. 2. Jizzax viloyati hokimligi Oʻzbekiston Respublikasi Qurilish vazirligi bilan birgalikda Jizzax viloyatining mahalliy budjeti mablagʻlari hisobiga, ushbu qarorning 1-bandiga muvofiq berilayotgan Jizzax viloyati “Barkamol avlod” bolalar markazi bino va inshootlarini rekonstruksiya qilish boʻyicha loyiha-smeta hujjatlari ishlab chiqilishini va belgilangan tartibda davlat ekspertizasidan oʻtkazilishini taʼminlasin. 3. Oʻzbekiston Respublikasi Investitsiyalar boʻyicha davlat qoʻmitasi, Moliya vazirligi va Iqtisodiyot vazirligi Jizzax viloyati “Barkamol avlod” bolalar markazi bino va inshootlarini rekonstruksiya qilish boʻyicha tasdiqlangan loyiha-smeta hujjatlariga muvofiq zarur boʻlgan kapital qoʻyilma limiti ajratilishini 2019-yil Oʻzbekiston Respublikasi Investitsiya dasturini shakllantirishda nazarda tutsin. 4. Belgilansinki, “Barkamol avlod” bolalar markazini rekonstruksiya qilish doirasida: Jizzax viloyati hokimiyati huzuridagi “Yagona buyurtmachi xizmati” injiniring kompaniyasi — buyurtmachi; tanlov (tender) savdolari natijalari boʻyicha belgilangan tartibda aniqlanadigan tashkilotlar — bosh loyihalashtiruvchi va pudratchi tashkilotlar etib belgilansin. 5. Oʻzbekiston Respublikasi Qurilish vazirligi Jizzax viloyati “Barkamol avlod” bolalar markazini rekonstruksiya qilish boʻyicha qurilish-montaj ishlari bajarilishi sifati ustidan belgilangan tartibda arxitektura-qurilish nazoratini oʻrnatsin. 6. Oʻzbekiston Respublikasi Vazirlar Mahkamasining 2017-yil 5-iyundagi 352-son (Oʻzbekiston Respublikasi qonun hujjatlari toʻplami, 2017-y., 23-son, 476-modda) qarori bilan tasdiqlangan Samarali foydalanish uchun tadbirkorlik subyektlariga berilishi, shu jumladan investitsiya majburiyatlari qabul qilish sharti “nol” xarid qiymatida berilishi taklif etilayotgan foydalanilmayotgan davlat mulki obyektlari roʻyxatidan 37-pozitsiya chiqarib tashlansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov, Oʻzbekiston Respublikasi xalq taʼlimi vaziri Sh.X. Shermatov va Jizzax viloyati hokimi E.A. Saliyev zimmasiga yuklansin.
Islom taraqqiyot banki ishtirokida “Oliy taʼlim muassasalari moddiy-texnik bazasini mustahkamlash” loyihasini amalga oshirish chora-tadbirlari toʻgʻrisida
(resolution, 2021-06-25)

Oliy taʼlim muassasalarining moddiy-texnika bazasini mustahkamlash orqali taʼlim jarayoni sifatini yanada oshirish, shuningdek, Islom taraqqiyot banki bilan hamkorlikni kengaytirish maqsadida Vazirlar Mahkamasi qaror qiladi: 1. Maʼlumot uchun qabul qilinsinki: Respublikasi loyihani amalga oshirishda Oʻzbekiston Respublikasining ulushi ekvivalentda 12,81 mln. AQSH dollarini, shu jumladan soliq va bojxona imtiyozlari berish shaklida 12,493 mln. AQSH dollarini tashkil etadi; loyihani amalga oshirish davri 5 yilni (2018 — 2022-yillar) tashkil etadi. 2. Belgilab qoʻyilsinki: Oʻzbekiston Respublikasi Oliy va oʻrta maxsus taʼlim vazirligi loyihani amalga oshirish, ITB mablagʻlaridan maqsadli va samarali foydalanish, shuningdek, loyihaning barcha maqsadli koʻrsatkichlariga erishishni taʼminlash uchun masʼul boʻlgan ijro etuvchi organ hisoblanadi; ITBning moliyaviy mablagʻlarini qaytarish bilan bogʻliq xarajatlar, shu jumladan ustama haq Oʻzbekiston Respublikasi Davlat budjeti mablagʻlari hisobidan amalga oshiriladi. 3. Quyidagilar: Islom taraqqiyot banki ishtirokidagi “Oliy taʼlim muassasalarining moddiy-texnika bazasini mustahkamlash” loyihasi texnik-iqtisodiy hisob-kitobining asosiy texnik-iqtisodiy parametrlari 1-ilovaga muvofiq; “Oliy taʼlim muassasalarining moddiy-texnika bazasini mustahkamlash” loyihasini amalga oshirish uchun Islom taraqqiyot banki tomonidan taqdim etiladigan moliyaviy mablagʻlarni qaytarishning prognoz jadvali 2-ilovaga muvofiq tasdiqlansin. 4. Oʻzbekiston Respublikasi oliy va oʻrta maxsus taʼlim vaziri zimmasiga: loyihaning tasdiqlangan texnik-iqtisodiy hisob-kitobining asosiy texnik-iqtisodiy parametrlariga muvofiq loyihaning oʻz vaqtida va sifatli amalga oshirilishini taʼminlaydigan tashkiliy-texnik tadbirlarni oʻtkazish; Oʻzbekiston Respublikasi va Islom taraqqiyot banki oʻrtasida tuzilgan boʻlib-boʻlib toʻlash sharti bilan oldi-sotdi shartnomasida nazarda tutilgan loyihaning kuchga kirish shartlarini oʻz vaqtida bajarish; Islom taraqqiyot banki va Oʻzbekiston Respublikasi Davlat budjeti mablagʻlari hisobidan moliyalashtiriladigan, xodimlarning cheklangan soni 5 nafar boʻlgan loyihani amalga oshirish guruhini shakllantirish, unga loyihaning oʻz vaqtida amalga oshirilishini taʼminlash, Islom taraqqiyot banki talablariga muvofiq mablagʻlardan foydalanishni nazorat qilish va hisobga olish masʼuliyatini yuklash. 5. Oʻzbekiston Respublikasi Investitsiyalar va tashqi savdo vazirligi loyihaning Oʻzbekiston Respublikasining 2019-yil va keyingi yillarga moʻljallangan investitsiya dasturlariga belgilangan tartibda kiritilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov, Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov hamda Oʻzbekiston Respublikasi oliy va oʻrta maxsus taʼlim vaziri I.U. Madjidov zimmasiga yuklansin.
Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida
(resolution, 2018-11-21)

Tovar bozorlarida chinakam raqobat muhitini yaratish hamda taqsimlash tizimi elementlarini tugatish, qishloq xoʻjaligi bazaviy tarmoqlarining moliyaviy barqarorligini taʼminlashda bozor mexanizmlarini joriy etish maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Belgilansinki, ilovaning 1-bandi 2018-yil 22-noyabrdan eʼtiboran kuchga kiradi. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Bosh vazirining oʻrinbosari J.A. Qoʻchqorov va Oʻzbekiston Respublikasi Bosh prokurori O.B. Murodov zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida” 2017-yil 29-dekabrdagi PQ-3454-son qarorining 121-ilovasidan 6-pozitsiya chiqarib tashlansin. 2. Oʻzbekiston Respublikasi Prezidentining “Mamlakat iqtisodiyotining tarmoqlarini talab yuqori boʻlgan mahsulot va xomashyo turlari bilan barqaror taʼminlash chora-tadbirlari toʻgʻrisida” 2018-yil 17-yanvardagi PQ-3479-son qarorida: a) 2-bandda: “a” kichik bandning uchinchi xatboshisi quyidagi tahrirda bayon etilsin: “texnik chigit — mulkchilik shaklidan qatʼi nazar, paxta chigitini qayta ishlash boʻyicha ishlab chiqarish quvvatiga va tegishli (muvofiqlik va gigiyenik) sertifikatlarga ega boʻlgan mahalliy korxonalarga. Bunda sotib olingan paxta chigitini qayta sotish faqat birja savdolari orqali amalga oshiriladi”; “b” kichik bandning beshinchi xatboshisi chiqarib tashlansin; “g” kichik band quyidagi tahrirda bayon etilsin: “g) paxta chigiti sheluxasi va shroti birja savdolarida erkin realizatsiya qilinadi”; b) 1-ilova oʻz kuchini yoʻqotgan deb hisoblansin.
“Oʻzbekiston avtomobil va daryo transporti agentligining maxsus hisob raqamiga oʻtkaziladigan mablagʻlardan foydalanish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-11-16)

Oʻzbekiston Respublikasi Prezidentining 2018-yil 6-martdagi PQ-3589-son “Avtomobil transportini boshqarish tizimini yanada takomillashtirish chora-tadbirlar toʻgʻrisida”gi qaroriga muvofiq Oʻzbekiston Respublikasi Moliya vazirligi va Oʻzbekiston avtomobil transporti agentligi qaror qiladi: 1. Oʻzbekiston Respublikasi Moliya vazirligi va Oʻzbekiston avtomobil va daryo transporti agentligining 2010-yil 28-iyundagi 51 va 4-son “Oʻzbekiston avtomobil va daryo transporti agentligining maxsus hisob raqamiga oʻtkaziladigan mablagʻlardan foydalanish tartibi toʻgʻrisidagi nizomni tasdiqlash haqida”gi qarori (roʻyxat raqami 2124, 2010-yil 26-iyul) (Oʻzbekiston Respublikasi qonun hujjatlari toʻplami, 2010-y., 30-son, 255-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Konsullik yigʻimlari tarifiga qoʻshimchalar kiritish toʻgʻrisida
(resolution, 2018-11-15)

Oʻzbekiston Respublikasi Prezidentining “Oʻzbekiston Respublikasiga xorijiy fuqarolarning kirishi tartibini optimallashtirishga doir qoʻshimcha chora-tadbirlar toʻgʻrisida” 2018-yil 4-iyuldagi PQ-3836-son qarorining 6-bandiga muvofiq: 1. Oʻzbekiston Respublikasi Prezidentining “Oʻzbekiston Respublikasining xorijdagi diplomatik vakolatxonalari va konsullik muassasalari xodimlari mehnatiga haq toʻlash tizimini takomillashtirish toʻgʻrisida” 2013-yil 24-dekabrdagi PQ-2095-son qarori bilan tasdiqlangan Oʻzbekiston Respublikasi Konsullik yigʻimlari tarifiga ilovaga muvofiq qoʻshimchalar kiritilsin. 2. Ushbu qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi tashqi ishlar vaziri A.X. Kamilov zimmalariga yuklansin. 1. Statyu 4 dopolnit abzatsem sleduyuщego soderjaniya: “za odnokratnuyu vyezdnuyu elektronnuyu vizu do 30 dney 20 dollarov SShA”. 2. Statyu 5 dopolnit abzatsem sleduyuщego soderjaniya: “Za oformleniye gruppovoy vyezdnoy elektronnoy vizi do 30 dney s kajdogo cheloveka 20 dollarov SShA”.
Xalqaro shartnomani tasdiqlash toʻgʻrisida
(resolution, 2023-07-04)

1. Mustaqil Davlatlar Hamdoʻstligi ishtirokchi-davlatlarining intellektual mulk bozorini shakllantirish va rivojlantirish toʻgʻrisida MDH ishtirokchi-davlatlarning hukumat rahbarlari Kengashi yigʻilishida 2018-yil 1-iyun kuni Dushanbe shahrida imzolangan Bitim tasdiqlansin. 2. Oʻzbekiston Respublikasi Adliya vazirligi yuqorida koʻrsatilgan xalqaro shartnomani amalga oshirish yuzasidan masʼul markaziy vakolatli organ, Oʻzbekiston Respublikasi Oliy taʼlim, fan va innovatsiyalar vazirligi huzuridagi Innovatsion rivojlanish agentligi oʻziga taalluqli qismi boʻyicha masʼul vakolatli organ etib belgilansin. 3. Oʻzbekiston Respublikasi Tashqi ishlar vazirligi mazkur xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi toʻgʻrisida va uni amalga oshirish uchun masʼul boʻlgan vakolatli organlar haqida tegishli bildirishnomani yuborsin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirganidan keyin belgilangan tartibda Oʻzbekiston Respublikasi majburiyatlari bajarilishi ustidan nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Paxta tolasini birja savdolarida sotish tartibi toʻgʻrisidagi nizomga qoʻshimcha kiritish haqida
(resolution, 2018-11-12)

Mavjud toʻqimachilik ishlab chiqarishlarining barqaror faoliyatini taʼminlash, “Oʻzpaxtasanoat” AJ terminallarida paxta tolasi qoldiqlarini qisqartirish maqsadida Vazirlar Mahkamasi qaror qiladi: 1. Vazirlar Mahkamasining 2018-yil 12-fevraldagi 106-son qarori (Oʻzbekiston Respublikasi QT, 2018-y., 2-son, 31-modda) bilan tasdiqlangan Paxta tolasini birja savdolarida sotish tartibi toʻgʻrisidagi nizom 15-bandining birinchi xatboshidagi “10 foiz miqdoridagi” soʻzlaridan keyin “, 2017-yilgi hosil paxta tolasi qoldiqlariga esa 15 foiz miqdoridagi” soʻzlari qoʻshilsin. 2. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi Bosh vazirining oʻrinbosari — N.S. Otajonov, “Oʻzpaxtasanoat” AJ boshqaruvi raisi A.I. Maksudov va “Oʻztoʻqimachiliksanoat” uyushmasi raisi I.Oʻ. Haydarov zimmasiga yuklansin.
“Auditorlik tashkilotlari rahbarlarini attestatsiyadan oʻtkazish toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2018-11-08)

Oʻzbekiston Respublikasi Prezidentining 2018-yil 19-sentabrdagi PQ-3946-son “Oʻzbekiston Respublikasida auditorlik faoliyatini yanada rivojlantirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi moliya vazirining 2007-yil 1-avgustdagi 73-son “Auditorlik tashkilotlari rahbarlarini attestatsiyadan oʻtkazish toʻgʻrisidagi nizomni tasdiqlash haqida”gi buyrugʻi (roʻyxat raqami 1709, 2007-yil 3-sentabr) (Oʻzbekiston Respublikasi qonun hujjatlari toʻplami, 2007-y., 35-36-son, 367-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Bandlik va mehnat munosabatlari vazirligi, Oʻzbekiston Respublikasi Davlat soliq qoʻmitasi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Oʻzbekiston auditorlar palatasi va Oʻzbekiston buxgalterlar va auditorlar milliy assotsiatsiyasi bilan kelishilgan. 3. Mazkur buyruq 2019-yil 1-yanvardan kuchga kiradi.
Oʻzbekiston Respublikasi buxgalteriya hisobining Milliy standartiga (5-son BHMS) “Asosiy vositalar”ga oʻzgartirishlar kiritish haqida
(order, 2025-01-01)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2003-yil 9-oktabrdagi 114-son buyrugʻi (roʻyxat raqami 1299, 2004-yil 20-yanvar) (Oʻzbekiston Respublikasi qonun hujjatlari toʻplami, 2004-y., 3-son, 35-modda) bilan tasdiqlangan Oʻzbekiston Respublikasi buxgalteriya hisobining Milliy standartiga (5-son BHMS) “Asosiy vositalar”ga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 13-band quyidagi tahrirda bayon etilsin: “13. Chet el valyutasida xarid qilingan asosiy vositalarning boshlangʻich qiymati, ularning xarid qilinganligini tasdiqlovchi boshlangʻich hisob hujjatlarida (tovarning kuzatuv hujjatlari yoki bojxona yuk deklaratsiyasida) koʻrsatilgan qiymatidan kelib chiqib, ularni buxgalteriya hisobiga qabul qilish sanasidagi Oʻzbekiston Respublikasi Markaziy banki kursi boʻyicha qayta hisoblab, shuningdek mazkur standartning 11-bandida nazarda tutilgan tegishli xarajatlarni hisobga olgan holda, aniqlanadi.”. 2. 35-band quyidagi tahrirda bayon etilsin: “35. Quyidagilar amortizatsiya qilinmaydi: a) yer uchastkalari va tabiatdan foydalanishga doir boshqa obyektlar (suv, yer osti boyliklari va boshqa tabiiy resurslar); b) mahsuldor chorva mollari; v) axborot-kutubxona fondi; g) qonun hujjatlarida belgilangan tartibda konservatsiyalashga oʻtkazilgan asosiy vositalar; d) muzey ashyolari; e) moddiy madaniy meros obyektlari; j) umumiy foydalanishdagi avtomobil yoʻllari, yoʻlaklar, sayilgohlar, xiyobonlar, mahalliy davlat hokimiyati organlari tasarrufida boʻlgan obodonlashtirish inshootlari; z) toʻliq amortizatsiyalangan asosiy vositalar.”.
“Bojxona ishi sohasida qoʻllaniladigan ayrim hujjatlar va hisobotlar shakllarini tasdiqlash toʻgʻrisida”gi qarorga oʻzgartirish kiritish haqida
(resolution, 2018-11-08)

Oʻzbekiston Respublikasining Bojxona kodeksi va Oʻzbekiston Respublikasi Prezidentining 2018-yil 12-apreldagi PF-5414-son “Oʻzbekiston Respublikasi Davlat bojxona xizmati organlari faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2016-yil 30-martdagi 01-02/12-19-son “Bojxona ishi sohasida qoʻllaniladigan ayrim hujjatlar va hisobotlar shakllarini tasdiqlash toʻgʻrisida”gi qarorining (roʻyxat raqami 2778, 2016-yil 12-aprel) (Oʻzbekiston Respublikasi qonun hujjatlari toʻplami, 2016-y., 15-son, 155-modda) 1 — 12 va 14 — 16-ilovalari oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oziq-ovqat mahsulotlariga, ularni ishlab chiqarish vositalariga va xalq isteʼmoli mollariga sanitariya-epidemiologik xulosa berish tartibi toʻgʻrisida yoʻriqnomaga oʻzgartirishlar va qoʻshimcha kiritish toʻgʻrisida
(resolution, 2026-01-31)

Oʻzbekiston Respublikasi Prezidentining 2018-yil 12-apreldagi PF-5414-son “Oʻzbekiston Respublikasi Davlat bojxona xizmati organlari faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Sogʻliqni saqlash vazirligi hamda Oʻzbekiston standartlashtirish, metrologiya va sertifikatlashtirish agentligi qaror qiladi: 1. Oʻzbekiston Respublikasi Sogʻliqni saqlash vazirligi hamda Oʻzbekiston standartlashtirish, metrologiya va sertifikatlashtirish agentligining 2005-yil 30-sentabrdagi 01-1/54, 1-son qarori (roʻyxat raqami 1525, 2005-yil 28-noyabr) (Oʻzbekiston Respublikasi Qonun hujjatlari toʻplami, 2005-y., 47-48-son, 360-modda) bilan tasdiqlangan Oziq-ovqat mahsulotlariga, ularni ishlab chiqarish vositalariga va xalq isteʼmoli mollariga sanitariya-epidemiologik xulosa berish tartibi toʻgʻrisida yoʻriqnomaga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 9-bandda: toʻrtinchi xatboshidagi “nusxalari taqdim etiladi.” degan soʻzlar “nusxalari;” degan soʻz bilan almashtirilsin; quyidagi mazmundagi beshinchi xatboshi bilan toʻldirilsin: “aynan bir xil mahsulot bir tashqi savdo shartnomasi (kontrakti) doirasida chetdan olib kelinayotgan hollarda ushbu tashqi savdo shartnomasi (kontrakti) nusxasi taqdim etiladi.”. 2. 51-band quyidagi tahrirda bayon etilsin: “51. Ishlab chiqarilayotgan mahsulotlarga sanitariya-epidemiologik xulosa — 3 yil muddatga, chetdan olib kelinayotgan mahsulotga — mahsulotning yaroqlilik davriga, yaroqlilik muddatiga ega boʻlmagan mahsulotga esa — muddati koʻrsatilmasdan beriladi. Bir tashqi savdo shartnomasi (kontrakti) doirasida chetdan olib kelinayotgan aynan bir xil mahsulotga sanitariya-epidemiologik xulosa — bir kalendar yilidan oshmagan muddatga beriladi.”. 3. Mazkur oʻzgartirishlar va qoʻshimcha Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Savdo-sanoat palatasi, Davlat veterinariya qoʻmitasi, Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasi bilan kelishilgan.